stanford-oval/wikipedia huggingface dataset:
Anneli Sauli
Aiheesta muualla

Anneli Sauli Elonetissä.
Anneli Sauli Internet Movie Databasessa. (englanniksi)
Anneli Saulin muistokirjoitus Helsingin Sanomissa
| n k Betoni-Jussi elämäntyöstä |
| --- | --- |
 Teuvo Aura, Annikki Arni (1978)  Paula Talaskivi (1979)  Tapio Vilpponen (1980)  Erik Blomberg, Eino Mäkinen (1981)  Spede Pasanen (1985)  Risto Orko (1987)  Tapio Vilpponen (1989)  Tampereen elokuvajuhlat (1990)  Renny Harlin (1991)  Peter von Bagh (1992)  Jukka Mäkelä (1997)  Vesa-Matti Loiri (1998)  Åke Lindman (2008)  Lasse Pöysti (2010)  Matti Kassila (2011)  Elina Salo (2012)  Anneli Sauli (2013)  Jörn Donner (2014)  Antti Litja (2015)  Kari Sohlberg (2016)  Helena Ylänen (2017)  Maunu Kurkvaara (2018)  Hannele Lauri (2019)  Markus Selin (2020)  Pirjo Honkasalo (2021)  Heikki Nousiainen (2022)  Esko Salminen (2023)  Kati Outinen (2024) 
| Auktoriteettitunnisteet  |
| --- | --- |
Kansainväliset:  ISNI  VIAF  WorldCat 
Kansalliset:  Saksa  Suomi (KANTO) 
Henkilöt:  Deutsche Biographie  DDB  Ritva  Elonet  Kansallisbiografia  Yle  Biografiasampo
Luettelo traktorimerkeistä

Tämä on luettelo traktorimerkeistä.
A

Abati on argentiinalainen traktorimerkki. Mallit ovat nykyään Abati Titanium -nimisiä.
Abenaque on yhdysvaltalainen traktorimerkki.
Acam on tanskalainen traktorimerkki.
Accord
ACME (traktori)
ACO
Acremaster
Adams Husker
Adams Sidehill
Adams-Farnham
ADN
Adriatica
Advance
Advance-Rumely
Aebi
Aecherli
Agcostar
Agco
AGE
Ager
Agil
Agracat
Agra Farmer
Agrale on brasilialainen traktorimerkki.
Agria on espanjalainen traktorimerkki.
Agrifull oli italialainen traktorimerkki.
Agrinar on argentiinalainen traktorimerkki.
Agritech on brasilialainen traktorimerkki.
Agro Tractors on pakistanilainen traktorimerkki.
AGT on tšekkiläinen traktorimerkki.
Al-Ghazi Tractors on pakistanilainen traktorimerkki.
Al Jadah on libyalainen traktorimerkki.
Alfrat on syyrialainen traktorimerkki.
Allgaier oli saksalainen traktorimerkki.
Allis-Chalmers on yhdysvaltalainen traktorimerkki, jota on tuotu myös Suomeen.
Allwork
American Waterloo Boy on yhdysvaltalainen traktorimerkki.
Anglo-Thai New Holland on thaimaalainen traktorimerkki.
Antonio Carraro on italialainen traktorimerkki.
Aratri Biagioli on italialainen traktorimerkki.
Austin
Avance
Avery
B

Babiole
Bautz
Belarus
Big Bud
Binckhorst
Bischoff
BMB President englantilainen
Bolinder-Munktell
Bristol
Bucher
Bukh
Bührer
Bungartz
C

Case
Case IH
Catron
Challenger
Citroën
Clayton and Shuttleworth
Cockshutt
Continental
D

David Brown
Deering
Deutz
Deutz-Allis
Dieselross
Dt-14
Dutra
E

Ebro
ECO
Eicher
Energic
F

Fahr
FAMO
Farmall
Fendt
Ferguson
Ferguson-Brown
Fiat 300 (1970–1976)
Fitch
Ford (1939–1995)
Fordson (1917–1964)
Fordson-Putilovetš
Fortschritt, (DDR.)
Fowler
G

Garner
GMW
Güldner
H

Hako
Hanomag
Hartz
Hela
Hofherr-Schrantz
Holder
HSCS
HTZ
Hummel
Hürlimann
I

Ideal
IMT romanialainen
International (ranskalainen)
International (saksalainen)
International (brittiläinen)
Ivel
J

JCB
John Deere
K

Kirovits
Kubota
Kramer
Kullervo
L

Labourier
Lamborghini Trattori
Landini
Lanz
Latil
Le Percheron
Leyland
Lännen
M

MAN
MAP
Marshall
Massey Ferguson
Massey-Harris
McCormick
McCormick-Farmall
Mercedes-Benz
Minneapolis-Moline  yhdysvaltalainen traktori
MTZ on valkovenäläisen Minskin traktoritehtaan (MTZ) tuotemerkki.
Muir-Hill
N

New Holland
New Holland Fiatagri
New Holland Ford
Nordtrak Stier
Normag
Nuffield
O

Oliver
Ota englantilainen
P

Pasquali
Pavesi
Platypus
Porsche
R

Ransomes
Renault
RIP
Ritscher
Rushton
S

SAME
Saunderson
Schemia
Schlüter
SEP on italialainen traktorimerkki.
SFV
SIFT
Skoda
Someca
Steyr
Stihl
Stock
Sulzer
T

Takra
Titan
Turner
U

Universal
Ursus
V

Vaasa
Valmet
Valpadana
Valto
Valtra
Vendeuvre
Versatile
Vevey
Viertzon
Volgorad
Volvo
Volvo BM
Volvo BM Valmet
Volvo T24
W

Wahl
Wallis
White
Z

Zetor
Luettelo Belgian pääministereistä

Tämä on luettelo Belgian pääministereistä.
Mariana Enríquez

| Mariana Enríquez |
| --- | --- |
 Mariana Enríquez (2019)
Henkilötiedot
Syntynyt: 1973 Buenos Aires, Argentiina
Kirjailija
Tuotannon kieli: espanja
Aiheesta muualla
Löydä lisää kirjailijoitaKirjallisuuden teemasivulta
Mariana Enríquez (s. 1973 Buenos Aires, Argentiina) on argentiinalainen toimittaja ja kirjailija, jonka tuotantoon kuuluu muun muassa novelleja, romaaneja ja asiaproosaa.
Elämä

Mariana Enríquez syntyi Buenos Airesissa ja kasvoi kaupungin metropolialueella. Myöhemmin perhe muutti läheiseen La Platan rannikkokaupunkiin, jossa Enríquez aloitti viestinnän ja journalismin yliopisto-opinnot. Tutkinnon suoritettuaan hän on työskennellyt toimittajana.
Ensimmäisen romaaninsa, Bajar es lo peor (1995), Mariana Enríquez julkaisi 21-vuotiaana.
Kirjalliset vaikutteet

Mariana Enríquezin tuontannossa toistuvia teemoja ovat kauhukirjallisuuden ja goottilaisen tradition yhdistäminen historialliseen ja poliittiseen todellisuuteen, erityisesti hänen kotimaansa Argentiinan nykyisyyteen ja menneeseen, mm. 1970–80-lukujen valtiojohtoisen sotilasdiktatuurin perintöön. Merkittäviksi kirjallisiksi vaikutteikseen Enríquez on nimennyt esimerkiksi kauhukirjallisuuden klassikot Stephen Kingin ja H. P. Lovecraftin, mutta myös Emily Brönten Humisevan harjun sekä Arthur Rimbaud’n runot.
Tuotanto > Novellikokoelmat

Los peligros de fumar en la cama (2009) (suom. Sängyssä tupakoimisen vaarat, WSOY 2024)
Las cosas que perdimos en el fuego (2016) (suom. Mitä liekit meiltä veivät, WSOY 2021)
Tuotanto > Romaanit

Bajar es lo peor (1995)
Cómo desaparecer completamente (2004)
Este es el mar (2017)
Nuestra parte de noche (2019) (suom. Yö kuuluu meille, WSOY 2022)
Palkintoja

2017: Premio Ciudad de Barcelona (kategoriassa espanjankielinen kirjallisuus, teos Las cosas que perdimos en el fuego)
2019: Premio Herralde (teos Nuestra parte de noche)
2019: Premio Celsius (teos Nuestra parte de noche)
Javier Milei

| Javier Milei |
| --- | --- |
 Javier Milei vuonna 2024.
Argentiinan presidentti
 10. joulukuuta 2023 –  
Varapresidentti:  Victoria Villarruel
Edeltäjä:  Alberto Fernández
Henkilötiedot
Syntynyt: 22. lokakuuta 1970 (ikä 54) Buenos Aires, Argentiina
Kansalaisuus:  argentiinalainen italialainen
Ammatti:  taloustieteilijä
Tiedot
 Nimikirjoitus
Aiheesta muualla
javiermilei.com
Javier Gerardo Milei (s. 22. lokakuuta 1970) on argentiinalainen ekonomisti, kirjailija ja poliitikko. Hänet valittiin Argentiinan presidentiksi 19. marraskuuta 2023 pidettyjen Argentiinan presidentinvaalien toisella kierroksella hänen saatuaan 56 prosenttia äänistä. Hän itse pitää itseään anarkokapitalistina, ja hän voitti vaalit poliittisen eliitin vastaisella retoriikallaan.
Siitä huolimatta hän presidenttinä tasapainotti heti valtiontalouden astetta maltillisemmin keinoin, linjassa IMF:n lainaehtojan kanssa, ja sai inflaation nopeasti romahtamaan murto-osaan, mitä on pidetty pääpiirteittäin oikeaoppisena. Velanotto loppui kuukaudessa. Vuodessa arvioitu köyhyyskin väheni häntä edeltäneestä tilanteesta.
Nuoruus

Milei syntyi vuonna 1970 Buenos Airesissa keskiluokkaiseen perheeseen. Isä Norberto työskenteli linja-autonkuljettajana ja omisti myöhemmin kuljetusyrityksen. Alicia oli kotiäiti. Javierin ja tämän siskon lapsuus oli väkivaltainen sekä fyysisesti että verbaalisesti. Isällä oli tapana sanoa, että Javierista ole mihinkään. Javier Milei on myöhemmin poliittisissa väittelyissä kertonut, että pahoinpitelyiden seurauksena hän ei pelkää enää mitään. Hän katkaisi aikuistuttuaan välit vanhempiinsa ja tapasi isänsä seuraavan kerran vasta koronapandemian aikana.
Taloustieteilijänä

Milei opiskeli taloustiedettä Belgranon yliopistossa ja suoritti maisterin tutkinnon sekä Torcuato Di Tellan yliopistosta että IDES-instituutista.
Milei on työskennellyt valmistumisensa jälkeen ekonomistina ja professorina. Hän on ollut muun muassa HSBC-pankin vanhempi ekonomisti ja Corporación Américan pääekonomisti. Vuonna 2012 hän aloitti Fundación Acordar -ajatuspajan taloustieteen osaston johtajana. Yliopistourallaan hän on kirjoittanut yli 50 tutkimusraporttia.
Poliittinen ura

Milei alkoi saada 2010-luvulla nimeä Argentiinan television keskusteluohjelmissa, joissa hän vieraili taloustieteen asiantuntijana. Hän saarnasi samaan aikaan muun muassa inflaation kurjuudesta ja tantrisen seksin iloista. Milei aloitti poliittisen uransa television ansiosta varsin tunnettuna, ja hänet valittiin vuonna 2021 Avanza Libertad -puolueesta kongressiin.
Poliittinen ura > Presidentiksi

Milei nousi nopeasti vuoden 2023 aikana Argentiinan kongressissa täysin ulkopuolisesta kansansuosioon. Hän lähti mukaan presidentinvaaleihin, ja alkusuosion jälkeen elokuussa 2023 hänen suosionsa vaikutti tasaantuvan. Hän kuitenkin yllätti kaikki avoimissa esivaaleissa, kun hän sai peräti 30 prosenttia äänistä. Talousministeri Sergio Massan osuus oli 21 prosenttia ja PRO-puolueen Patricia Bullrichin 17 prosenttia.
Milei lupasi vaalikampanjassaan leikata radikaalisti valtion menoja, vähentää melkein puolella ministeriöitä, siirtää Argentiinan dollaritalouteen ja lakkauttaa maan keskuspankin. Argentiinan presidentinvaalien toisella kierroksella marraskuussa 2023 Milei voitti Sergio Massan ja hänet valittiin presidentiksi. Milein voitto oli äänestäjien vastaus poliittiselle eliitille ja peronistisen politiikan perinnölle. Argentiina kärsi vuonna 2023 peräti 140 prosentin inflaatiosta. Milein voitto oli siinä mielessä selkeä, että hän sai Massaa enemmän ääniä 21:ssä 23:sta osavaltiosta. Milein puolue Avanza Libertad sai kuitenkin samaan aikaan järjestyissä parlamenttivaaleissa vain seitsemän senaattoria 72-paikkaiseen senaattiin ja 38 edustajaa 257-paikkaiseen edustajainhuoneeseen.
Milei herätti vaalikampanjansa aikana paljon kohua monilla ehdotuksillaan. Hän määrittelee itsensä libertaristiksi ja anarkokapitalistiksi, joka vastustaa perinteisiä poliittisia ryhmittymiä. Milei on vaatinut muun muassa asekontrollin lieventämistä ja vapautta kaupata omia elimiään. Ilmaston lämpenemistä hän on kutsunut ”sosialistiseksi valheeksi”. Milei vastustaa myös aborttia eikä pidä sukupuolten välistä palkkaeroa todellisena ilmiönä. Poliittisesti häntä on kuvailtu oikeistopopulistiksi ja äärioikeistolaiseksi.
Poliittinen ura > Presidentiksi > Taloustilanne ennen Mileitä

Milein äänestäjät kokivat peronistihallituksen "tuhonneen maan". Valuuttavaranto oli romahtanut miinus 10 miljardiin dollariin ja inflaatio noussut valtavaksi. Taantuma teki tuloaan. Kaikkea muuta oli jo kokeiltu, joten maltillisetkin ihmiset äänestivät Mileitä. Milei kuitenkin maltillisti linjaansa virkaanastumisen alla ja koosti hallituksensa valtavirran konservatiiveista eikä libertaareista, mikä lisäsi markkinoiden ja äänestäjien luottamusta.
Lähes puolet argentiinalaisista eli köyhyydessä Milein aloittaessa. Viidesti konkurssin tehnyt Argentiina oli ollut IMF:n "suurin asiakas". Aiemmat hallitukset olivat rahoittaneet toistakymmentä vuotta jatkunutta alijäämää tuottamalla keskuspankkirahaa, mikä johti hyperinflaatioon.
Argentiina oli ollut vuosikymmeniä ongelmissa, painanut rahaa, säännellyt hintoja ja pääomia. Se oli nykyhistorian ainoa maa, joka on pudonnut rikkaasta keskituloiseksi.
Poliittinen ura > Presidenttinä: leikkauksilla velanotto loppui ja inflaatio talttui

Milein toiminta oli linjassa IMF:n lainaehtojen kanssa, vaikka hänen vaalipuheensa olivat olleet jyrkempiä ja ohjelmassa oikeistopopulismia. Hän ei lakkauttanutkaan keskuspankkia eikä dollarisoinut Argentiinaa mutta devalvoi rankasti, lakkautti ministeriöitä, lopetti kymmeniätuhansia virkoja ja julkiset rakennushankkeet sekä leikkasi eläkkeitä ja energia- ja liikennetukia. Hän leikkasi julkisista menoista kolmanneksen, poisti valtavasti byrokratiaa ja vapautti markkinoita. Tulonsiirtoja köyhimmille Milei priorisoi ja vaati leikkauksia muualta.
Julkinen talous nousi kuukaudessa ylijäämäiseksi ja inflaatio lähti heti laskuun. Joulukuussa 2023 inflaatio oli 25,5 % kuukaudessa (Milei aloitti 10.12.) mutta heinäkuussa 2024 enää 4 %. IMF:ää valvova Suomen pankin vanhempi ekonomisti Anni Norring sanoi, että julkisen talouden tasapainottaminen onnistui ja inflaatio hidastui odotettuakin nopeammin. Milei on suositumpi kuin tuoreimmat edeltäjänsä.
Milei devalvoi pesoa paljon, joten lääkkeet ja muut tuontitavarat ovat kallistuneet mutteivät niin paljon kuin inflaatio olisi vaatinut, joten valuuttavarantoa kuluu peson kurssin puolustamiseen.
Köyhyys lisääntyi Milein ensimmäisen puolen vuoden aikana yli neljästäkymmenestä prosentista puoleen mutta vuoden lopulla sen arvioitiin laskeneen 37 prosenttiin. Etelä-Amerikan historiaa Harvardissa opettanut Lauri Tähtinen sanoi vielä syyskuussa, että Argentiinan ongelmat olivat niin syviä, ettei isoa muutosta voi saada näin nopeasti aikaan. Milei on tehnyt makrotasolla oikeita asioita, minkä ansiosta talous tasapainottui ja inflaatio pieneni. Milein mukaan ollaan V-käyrän alkuosassa ja kasvun aika lähestyy.
Poliittinen ura > Presidenttinä: leikkauksilla velanotto loppui ja inflaatio talttui > Populismi

The Economist -lehden mukaan Milei poikkeaa vasemmistosta ja trumpilaisesta oikeistosta: hän on periaatteellinen opportunistisen populismin vastustaja, ja suosittujen fantasioiden sijaan hän kertoo brutaalin totuuden. Protektionismin sijaan hän puolustaa vapaakauppaa ja vapaita markkinoita.
Ulkopolitiikka > Venäjä ja Brics

Milein näkemykset Venäjän hyökkäyksestä Ukrainaan 2022 ovat etäännyttäneet häntä muista oikeistohahmoista. Milei tukee Ukrainaa Venäjää vastaan ja jo valtansa ensikuukausina lähetti Ukrainalle sotilashelikoptereita. Hän on myös jäädyttänyt suhteita Venäjään ja heti kautensa alussa veti Argentiinan pois Brics-ryhmästä Venäjän ja Kiinan pettymykseksi. Jo vuonna 2022 hän piti Ukraina-pinssiä parlamentissa ja sanoi: "Ne, jotka puolustavat vapautta, eivät voi hyväksyä Venäjän hyökkäystä Ukrainaan" sekä arvosteli edellistä hallintoa "maailman pahimpien diktatuurien tukemisesta".
Ulkopolitiikka > Iran, Kuuba,  Nicaragua, Venezuela, Kiina, Brasilia

Milei on arvostellut ankarasti Venezuelan, Kuuban ja Nicaraguan hallituksia. Hänen mukaansa Kuuba on "vankila ja helvetti kommunistien päätösten vuoksi" ja Fidel Castro ja muut Castrot "murhaajia". Venezuelaa Milei kutsui "diktatuuriksi".
Marraskuussa 2023 Milei ilmoitti, että Kuuba, Nicaragua, Venezuela ja Iran eivät ole tervetulleita hänen virkaanastujaisiinsa. Myös Nicaraguaa Milei kutsui diktatuuriksi. Vastatoimena Nicaragua tyhjensi Argentiinan-lähetystönsä.
Valintansa jälkeen Milei on pehmentänyt asennoitumistaan eräisiin vasemmistohallintoihin, etenkin Brasiliaan, ja kirjoitti haluavansa tehdä kauppaa ja yhteistyötä Brasilian kanssa. Aiemmin Milei arvosteli Kiinan hallitusta murhaajiksi. Sittemmin hän on alkanut suhtautua Kiinaankin käytännöllisemmin. Brasilia ja Kiina ovatkin Argentiinan kaksi suurinta kauppakumppania.
Yksityiselämä

Milei koki kodissaan fyysista ja psyykkistä väkivaltaa, mutta neuvonantajana toimiva sisko ja isoäiti ovat aina olleet läheisiä. Milei ei kampaa tukkaansa vaan sanoo ”näkymättömän käden” hoitavan sen.
Milei kasvoi katolilaisessa kodissa, mutta on sittemmin pohtinut juutalaiseksi kääntymistä. Hänen ei kuitenkaan tiedetä käyvän läpi virallista kääntymisprosessia. Lisäksi hän on sanonut, että juutalaisten sapattisääntöjen seuraaminen vaikeuttaisi hänen työtään presidenttinä.
Milei ei ole naimisissa, mutta elokuussa 2023 uutisoitiin, että hän seurustelee argentiinalaisen näyttelijän Fátima Flórezin kanssa.
Vuonna 2004 Milei adoptoi koiran nimeltä Conan, joka kuoli vuonna 2017. Tämän jälkeen Milei kävi selvänäkijän puheilla, joka väitetysti otti yhteyden Conaniin, joka puolestaan välitti Mileille viestin Jumalalta, jonka mukaan tämän pitäisi asettua ehdolle presidentinvaaleissa. Myöhemmin Milei käytti 50 000 dollaria kloonatakseen Conanin, minkä seurauksena hänellä oli presidentiksi noustessaan viisi koiraa, jotka olivat klooneja keskenään. Hän on kutsunut niitä nelijalkaisiksi lapsikseen ja neuvonantajikseen.
Milei ja hänen siskonsa Karina saivat vuonna 2024 Italian kansalaisuuden, joka hänelle myönnettiin syntyperänsä takia: Milein isovanhemmat muuttivat Argentiinaan 1900-luvun alussa ja Milei itse on sanonut olevansa "75-prosenttisesti italialainen". Milei sai kuulla kansalaisuushakemuksensa, jonka oli väitetysti pannut vireille Italian hallitus muutamaa viikkoa aikaisemmin, hyväksymisestä ollessaan valtiovierailulla Italiassa joulukuussa 2024.
Kunnianosoituksia

Vapauttaja kenraali San Martínin ritarikunta (Argentiina, 2023, suurmestari)
Toukokuun ritarikunta (Argentiina, 2023, suurmestari)
Aiheesta muualla

Kuvia tai muita tiedostoja aiheesta Javier Milei Wikimedia Commonsissa
| Auktoriteettitunnisteet  |
| --- | --- |
Kansainväliset:  ISNI  VIAF  WorldCat 
Kansalliset:  Espanja  Ranska  BnF data  Argentiina  Katalonia  Saksa  Yhdysvallat  Tšekki 2  Puola 
Tieteilijät:  Scopus
The Cenotaph

The Cenotaph.
The Cenotaph on Lontoon Whitehall-kadulla sijaitseva muistomerkki ensimmäisessä maailmansodassa kaatuneille brittiläisille sotilaille. Se on Britanniassa sodissa kuolleisiin liittyvien kansallisten muistoseremonioiden keskipiste. Nimi Cenotaph tarkoittaa kenotafia eli muistopaikaksi tarkoitettua tyhjää hautaa.
The Cenotaphin on suunnitellut arkkitehti Edwin Lutyens. Se on Portlandin kalkkikiveä ja korkeudeltaan kymmenen metriä, ja sen yläosa muistuttaa muodoltaan sarkofagia. Muistomerkissä lukee pelkästään The Glorious Dead (”kunniakkaat kuolleet”), missä yhdistyy kuolleiden sureminen ja voiton ylistys. Ympärillä ovat Whitehallin hallintokorttelit. The Cenotaphin pelkistetty ja hillitty uusklassinen tyyli muodostui aikanaan esikuvaksi muillekin brittiläisille sotamuistomerkeille. Rakennelman ainoat koristeet ovat molempiin päätyihin veistetyt kiviset seppeleet. Lisäksi sen kummallakin sivulla on aina kolme erilaista Yhdistyneen kuningaskunnan lippua, yksi tavallinen ja kaksi erikoislippua. Muut liput edustavat Britannian armeijaa, kuninkaallisia merivoimia, kuninkaallisia ilmavoimia ja kauppalaivastoa.
Historia

David Lloyd Georgen hallitus tilasi kenotafin Lutyensilta alkuaan väliaikaiseksi rakennelmaksi heinäkuussa 1919 pidettyä rauhan ja maailmansodassa kaatuneiden muistojuhlaa varten. Ensimmäinen versio rakennettiin puusta ja laastista, mutta saavuttamansa suosion vuoksi se päätettiin korvata pysyvällä kivisellä versiolla, jonka kuningas Yrjö V paljasti maailmansodan päättymisen kaksivuotispäivänä 11. marraskuuta 1920. Paljastusseremonian yhteydessä Ranskasta tuodun brittisotilaan ruumis saatettiin kulkueessa läheiseen Westminster Abbeyyn ja laskettiin siellä tuntemattoman sotilaan hautaan, joka oli lajissaan historian ensimmäinen.
Vuodesta 1921 alkaen The Cenotaphin luona on järjestetty joka vuoden marraskuussa Remembrance Sunday -muistosunnuntaina (marraskuun 11. päivän jälkeisenä sunnuntaina) National Service of Remembrance -niminen kansallinen muistojuhla.
Muistomerkki on suojeltu vuonna 1970.
Aiheesta muualla

Kuvia tai muita tiedostoja aiheesta The Cenotaph Wikimedia Commonsissa
Liverpool

| Liverpool |
| --- | --- |
 Pier Head ja Merseyjoen lautta; St George’s Hall ja Walker Art Gallery; Liverpool Metropolitan Cathedral; Liverpoolin tuomiokirkko; yrjöjenaikaisia kaupunkitaloja Canningin kaupunginosassa; Prince’s Dock
 vaakuna
 Liverpoolin metropolihallintopiirin sijainti Englannissa ja Merseysidessä.
 Koordinaatit: 53°24′N, 2°59′W 
Valtio:  Yhdistynyt kuningaskunta
Osa:  Englanti
Hallintoalue:  Luoteis-Englanti
Kreivikunta:  Merseyside
Perustettu:  1207
Hallinto:  
 – Hallinnon tyyppi:  Metropolihallintopiiri
Kaupunginvaltuusto:  90 paikkaa
Pinta-ala:  
 – Kokonaispinta-ala:  112 km²
 – Metropolialue:  770 km²
Korkeus:  70 m
Väkiluku (2017):  491 549
 – Väestötiheys:  4 389 as./km²
 – Metropolialue:  1 652 158
 – Väestötiheys metropolialue:  2 146 as./km²
Lempinimi::  The Pool, The World In One City
 
 www.liverpool.gov.uk 
Infobox OKVirheellinen NIMI-arvo: 
Liverpool /ˈlɪv.ə.puːl/ on noin 492 000 asukkaan kaupunki (engl. city) ja metropolihallintopiiri (engl. metropolitan borough) Merseysiden metropolikreivikunnassa Luoteis-Englannissa. Kaupunki levittäytyy sirpin muotoisena alueena Merseyjoen estuaarin pohjoisrannalla, muutaman kilometrin päässä Irlanninmerestä. Se muodostaa Merseyn vastarannalla sijaitsevan Birkenheadin kaupungin kanssa suurkaupunkialueen, jossa asuu noin 1,7 miljoonaa ihmistä (2017). Historiallisesta satama- ja keskusta-alueesta muodostuva Liverpoolin kaupankäyntialue oli Unescon maailmanperintökohde vuosina 2004–2021 mutta menetti asemansa alueen mittavan uudisrakennuksen vuoksi.
Historia

Liverpoolin perusti kuningas Juhana vuonna 1207. Sen satamaan perustuva vauraus alkoi 1700-luvulla. Liverpooliin rakennettiin vuonna 1715 Britannian ensimmäinen syväsatama. Liverpool kasvoi Amerikoista tulleen tavaraliikenteen ja etenkin orjakaupan ansiosta. 1700-luvun lopussa Liverpoolin kautta kulki yli 40 % Euroopan orjakaupasta.
1800-luvun alussa 40 % maailmankaupasta kulki Liverpoolin kautta, mikä tuotti vaurautta. Vuonna 1830 Liverpooliin ja Manchesterin välille avattiin maailman ensimmäinen kaupunkien välinen, matkustajille tarkoitettu säännöllinen rautatieyhteys. Kaupunki kasvoi voimakkaasti etenkin 1840-luvulla alkaneen, nälänhädästä johtuneen irlantilaissiirtolaisuuden vuoksi. Vuonna 1851 arviolta neljännes Liverpoolin asukkaista oli irlantilaisia. 1900-luvun alkupuolella Liverpool houkutteli siirtolaisia eri puolilta Eurooppaa. Liverpoolin asukasluku oli suurimmillaan vuonna 1931, jolloin kaupungissa asui 846 101 ihmistä.
Toisen maailmansodan pommitukset surmasivat Merseysidessa 2 500 ihmistä ja vaurioittivat pahoin yli puolta kaupungin asuinrakennuksista. 1960-luvulla Liverpoolista tuli merkittävä nuorisokulttuurin keskus etenkin The Beatlesin suosion myötä. 1970-luvun puolivälistä alkaen kaupungin satamat ja perinteinen teollisuus ajautuivat vakavaan taantumaan. Konttitekniikan kehitys teki Liverpoolin satamasta lähes tarpeettoman. 1980-luvun alkupuolella Liverpoolin työttömyys oli Britannian korkeimpia. Viime vuosina alueen talouskasvu on kuitenkin ollut nopeampaa kuin Britanniassa keskimäärin.
Talous ja koulutus

Merseyjoen suussa sijaitseva Liverpool kuuluu Ison-Britannian tärkeimpiin satamakaupunkeihin. Liverpoolissa on Ison-Britannian neljänneksi suurin telakka Felixstowen, Southamptonin ja Lontoon jälkeen. Liverpoolin satama vie koneita ja teksiilejä, tuo puuvillaa ja viljaa. Liverpoolissa on paljon vireää kemian-, elintarvike- ja terästeollisuutta.
Liverpoolin yliopisto perustettiin vuonna 1881.
Nähtävyyksiä

Kuuluisia rakennuksia ovat muun muassa goottilainen katedraali vuodelta 1931, moderni katolinen Metropolitan Cathedral (rakennettu 1967) sekä Saint George's Hall, joka rakennettiin vuosina 1839–1854.
Liverpoolin keskustan satama-alueita ja muita merenkulkuun liittyviä rakennuksia liitettiin Unescon maailmanperintöluetteloon vuonna 2004. Se päätettiin kuitenkin poistaa luettelosta vuonna 2021 kaupungin vesirajan rakennushankkeiden takia, joista yksi on jalkapalloseura Everton FC:n stadion.
Populaarikulttuuri

Liverpool tunnetaan The Beatlesin kotikaupunkina. Levykaupanpitäjä Brian Epstein tapasi beatlet The Cavern Clubissa ja ryhtyi näiden manageriksi. Liverpoolista tulee The Beatlesin lisäksi monia muitakin tunnettuja artisteja ja yhtyeitä. Eurovision laulukilpailu 2023 järjestettiin Liverpoolissa 9.-13. toukokuuta.